Märklin

Märklin je nemecká spoločnosť (oficiálny názov Gebr. Märklin & Cie GmbH) so sídlom v meste Göppingen, ktorá sa zameriava na výrobu železničných modelov a hračiek. Vznikla v roku 1859, pričom na začiatku tvorilo jej portfólio hlavne domčeky pre bábiky. V súčasnosti je jedným z najväčších výrobcov systémov železničného modelárstva. 

 História 
Märklin založil Theodor Friedrich Wilhelm Märklin  v roku 1859. Po jeho smrti v roku 1866, na začiatku života spoločnosti, jeho manželka Caroline Märklin viedla obchod až do roku 1888.

 Inovácie 
Märklin je zodpovedný za vytvorenie niekoľkých populárnych modelových železničných rozchodov alebo mierok, hlavne mierka N a široký rozchod. V roku 1891 Märklin definoval štandardy rozchodov v rozpätí 1-5 ako štandardy pre vláčiky, ktoré predstavili na veľtrhu hračiek v Lipsku. Čoskoro sa stali medzinárodnými štandardmi. Spoločnosť tiež vytvorila mierku 0 (podľa niektorých údajov už v roku 1895 alebo až v roku 1901), mierku H0 v roku 1935 a zmenšenú mierkou Z, 1:220, v roku 1972 , čo bola dovtedy najmenšia mierka na svete pod názvom Mini - Club (stupnica Z bola priradená po predstavení produktového radu). Mini-Club bol vyvinutý ako odpoveď spoločnosti Märklin na uvedenie rozchodu N od Arnolda Rapida.

 Špecifikácie systému napájania koľajníc 
Systém Märklin vytvoril systém použitia tretej koľajnice ukrytej v podloží koľajníc, pričom cez spojky koľaje vyčnievajú iba malé kolíky. Dve vonkajšie koľajnice sú spojené elektricky.  To poskytuje zjednodušenú kabeláž, ktorú využívajú väčšie rozchody. Keďže dve vonkajšie koľajnice nie sú od seba elektricky izolované, niektorí nepovažujú Märklinov systém za skutočný trojkoľajnicový systém. V skutočnosti však nejde o 3 koľajnice, ale skôr o trojbodové napájanie. 
náhľad|Märklin koľajnica typu M

Samotné lokomotívy tak musia mať pod sebou železničnú podložku/klzák, ktorou prúdi elektrina do lokomotívy a poháňa tak motor. Märklin lokomotívy používajú striedavý prúd a pre väčšinu konkurenčných systémov sú nekompatibilné.
náhľad|Lokomotíva Märklin so sklzom umiestneným pod podvozkom

Spoločnosť prevzala aj svojich konkurentov a to v 1994 spoločnosť TRIX z Norimbergu, ako aj LGB (skratka pre Lehmann Gross Bahn) v roku 2008 zameranú hlavne na výrobu záhradnej železnice.

 Hlavné produkty 
Spoločnosť vyrába alebo zastrešuje viaceré rozchody a mierky železničných modelov.

 G (mierka 1:22,5) - LGB produkty
 G1 (mierka 1:32)  - Märklin produkty
 H0 (mierka 1:87) - Märklin produkty s tradičným 3 bodovým napájaním 
 H0 (mierka 1:87) - Trix produkty s 2 bodovým napájaním
 Z (mierka  1:220)  - Märklin produkty

 Generácie koľajníc 
Koľajnice sa rozlišujú podľa typov:

 3 železné koľaje - koľajový systém uvedený v roku 1935. Tento systém ešte pozostával z 3 koľajníc. Prvýkrát uviedol svoju známu sériu 3600.
 V roku 1953 prišiel Märklin s vylepšenou verziou tohto systému: po prvýkrát bol predstavený čapový alebo kolíkový  systém. Dráha pozostávala z pevných čiernych mosadzných koľajníc, čiernych plastových spojok zapustených do kovovej vozovky a veľmi malých čapov/kolíkov vyčnievajúcich cez plastové spojky, podobne ako v neskoršom systéme typu K.
 Typ M - V roku 1956 Märklin predstavil systém „M-track“ (M ako Metal/železný), ktorý sa vyrábal do roku 2001. Dráha pozostávala z kovového podložia s potlačou maľovanými spojkami a čapmi vyčnievajúcimi cez stred spojok.
 Typ K - Predstavený v roku 1969. K znamenalo: „Kunststoff“, nemecky „plast“. Koľajnice boli bez podložia.
 Typ C - v roku 1988 vyrobil koľajnice s podložím z tmavosivej umelej hmoty, imitujúce železničné podložie.

Na uľahčenie stavby medzi jednotlivými typmi koľajníc, spoločnosť vyrobila aj niekoľko adaptérov napr. z typu  C- na K- alebo z typu M, z typu K na typ M.

 Referencie 

 Externé odkazy 
Oficiálna stránka

Kategória:Železničné modelárstvo
Kategória:Výrobcovia hračiek
Kategória:Podniky v Nemecku